 2 Samuel 12  Jehova wee zie Netan ka ọ gakwuru Devid. O wee bịakwute ya wee sị ya: E nwere ndị ikom abụọ nọ notu obodo, otu bụ ọgaranya, nke ọzọ bụ onye ọ na-enweghị ka ọ hà ya.Ọgaranya ahụ nwere ọtụtụ atụrụ na ehi;ma nwoke ahụ ọ na-enweghị ka ọ hà ya nwere naanị otu nne atụrụ dị nta, nke ọ zụtara azụta. Ọ hapụrụ ya ndụ, ọ nọkwa nụlọ nwoke ahụ na ụmụ ya na-eto. Ọ na-esokwa ya eri ntakịrị nri ya, ọ na-aṅụ mmiri dị niko ya, ọ na-edinakwa nobi ya, o wee were ya dị ka nwa ya nwaanyị.Mgbe nwa oge gasịrị, ọgaranya ahụ nwere onye ọbịa, ma o sighị natụrụ na ehi ya were ụfọdụ gbuoro onye ije ahụ bịara nụlọ ya. O wee were obere nne atụrụ nke nwoke ahụ ọ na-enweghị ka ọ hà ya gbuoro nwoke ahụ bịara nụlọ ya.Devid wee weso nwoke ahụ iwe dị ọkụ nke ukwuu, o wee gwa Netan, sị: Dị nnọọ ka Jehova dị ndụ, nwoke nke mere ihe a kwesịrị ịnwụ!Ọ ga-ejikwa atụrụ anọ kwụọ ụgwọ obere nne atụrụ ahụ, nihi ihe a o mere nakwa nihi na o nweghị ọmịiko.Netan wee sị Devid: Ọ bụ gị bụ nwoke ahụ! Nke a bụ ihe Jehova bụ Chineke Izrel kwuru, Ọ bụ m tere gị mmanụ ịbụ eze Izrel, ọ bụ m napụtakwara gị naka Sọl.Eji m obi m nye gị ụlọ onyenwe gị, nye gị ndị nwunye onyenwe gị ịdabere nobi gị, nyekwa gị ụlọ Izrel na nke Juda. A sịkwa na o zughị, m dị njikere ịtụkwasịrị gị ihe ndị a na ihe ndị ọzọ.Gịnị mere i ji leghara okwu Jehova anya site nime ihe jọrọ njọ nanya ya? I ji mma agha gbuo Yuraya onye Het, i wee kpọrọ nwunye ya ka ọ bụrụ nwunye gị, ma i ji mma agha nke ụmụ Amọn gbuo ya.Ugbu a, mma agha agaghị apụ apụ nụlọ gị ruo mgbe a na-akaghị aka, nihi na i ledara m anya wee kpọrọ nwunye Yuraya onye Het ka ọ bụrụ nwunye gị.Nke a bụ ihe Jehova kwuru, Lee, m ga-eme ka ọdachi si nụlọ gị dakwasị gị; m ga-akpọrọkwa ndị nwunye gị nihu gị kpọnye nwoke ibe gị, ọ ga-edinakwa ndị nwunye gị nihu anyanwụ a.Ọ bụ ezie na gị onwe gị mere ya na nzuzo, mụ onwe m ga-eme ihe a nihu Izrel dum nakwa nihu anyanwụ.Devid wee sị Netan: Emehiewo m Jehova. Netan wee sị Devid: Jehova emewokwa ka mmehie gị gabiga. Ị gaghị anwụ.Ka o sina dị, ebe ọ bụ na i lelịwo Jehova site nime ihe a, nwa nwoke ahụ a ka mụụrụ gị ga-anwụrịrị.Netan wee laa nụlọ ya.Devid wee malite ịchọ ezi Chineke nihi nwatakịrị ahụ. Devid wee malite ibu ọnụ. Ọ batakwara wee dinara nala nkịtị nabalị ahụ dum.Ndị okenye ụlọ ya wee bilie guzoro nakụkụ ya ka ha kulite ya, ma o kweghị, o soghịkwa ha rie nri.O wee ruo nụbọchị nke asaa na nwa ahụ nwụrụ. Ndị na-ejere Devid ozi wee tụọ egwu ịgwa ya na nwa ahụ anwụwo; nihi na ha sịrị: Lee! Mgbe nwa ahụ nọ ndụ, anyị gwara ya okwu, ma o geghị ntị nolu anyị; oleezi otú anyị ga-esi asị ya, Nwa ahụ anwụọla? Ọ ga-eme ihe dị njọ.Mgbe Devid hụrụ ka ndị na-ejere ya ozi nọ na-atakwunyere ibe ha okwu, Devid malitere ịghọta na nwa ahụ anwụọla. Devid wee jụọ ndị na-ejere ya ozi, sị: Nwa ahụ ọ nwụọla? Ha wee zaa, sị: Ọ nwụọla.Devid wee si nala bilie, saa ahụ, tee mmanụ ma gbanwee ákwà mgbokwasị ya wee bịa nụlọ Jehova kpọọ isiala; e mesịa, ọ batara nụlọ ya wee kwuo ka e nye ya nri, ha wee debe nri nihu ya ngwa ngwa, o wee malite iri ya.Ndị na-ejere ya ozi wee sị ya: Gịnị ka ihe a i mere pụtara? Mgbe nwa ahụ nọ ndụ, i buru ọnụ ma na-akwa ákwá nihi ya; ma ngwa ngwa nwa ahụ nwụrụ, i biliri malite iri nri.O wee sị: Mgbe nwa ahụ ka nọ ndụ, m buru ọnụ ma na-akwa ákwá, nihi na m sịrị nobi m, Ònye maara ma Jehova ọ ga-emere m amara, nwa ahụ adị ndụ?Ugbu a ọ nwụrụ, gịnịzi mere m ga-eji na-ebu ọnụ? M nwere ike ịkpọghachite ya? M ga-agakwuru ya, ma ya onwe ya agaghị alọghachikwute m.Devid wee malite ịkasi Bat-shiba nwunye ya obi. Ọzọ, ọ bakwuuru ya, ya na ya wee dinaa. Ka oge na-aga, ọ mụrụ nwa nwoke, e wee gụọ ya Sọlọmọn. Jehova hụkwara ya nanya.O wee zie ozi site nọnụ Netan onye amụma wee gụọ ya Jedidaya, maka Jehova.Joab nọ na-ebuso Raba nke ụmụ Amọn agha wee weghara isi obodo nke alaeze ahụ.Joab wee zigara Devid ndị ozi, sị: Ebusowo m Raba agha. Ewegharawokwa m obodo mmiri.Ugbu a, kpọkọta ndị fọdụrụ, maa ụlọikwuu, busokwa obodo ahụ agha ma weghara ya; ka ọ ghara ịbụ m ga-eweghara obodo ahụ, ka a gharakwa ịkpọkwasị ya aha m.Devid wee kpọkọta ndị agha niile wee gaa Raba buso ya agha wee weghara ya.O wee kpupụ okpueze dị Malkam nisi, nke ịdị arọ ya dị otu talent ọlaedo, tinyekwara nkume ndị dị oké ọnụ ahịa; Devid wee kpuru ya. Ihe ndị a kwatara nobodo ahụ, bụ ndị o bupụtara, dị nnọọ ukwuu.O wee kpọpụta ndị bi nime ya ka o wee nye ha ọrụ ịwa nkume nakwa iji ngwá ọrụ na-aghọ nkọ ndị e ji ígwè mee na anyụike na-arụ ọrụ, o mekwara ka ha na-akpụ brik. Ọ bụkwa otú ahụ ka o mere obodo niile nke ụmụ Amọn. Nikpeazụ, Devid na ndị niile ya na ha so laghachiri Jeruselem. 